OpenLLM-France/wikimedia huggingface dataset:
# Factor de forma petit

Els sistemes informàtics Small Form Factor (SFF) o MiniPC, són més petits que les minitorres tradicionals. Els SFFs inclouen PCs cub, PCs de la mida d'un llibre i Home Theater PCs (HTPC) en miniatura. SFF es referia originalment a sistemes més petits que el MicroATX. L'acrònim SFF s'utilitza per contrast amb termes per a sistemes més grans, com ara «minitorres» i «sobretaules».
L'acrònim SFF originalment significava «Shuttle Form Factor», que descriu els ordinadors personals de la mida d'una caixa de sabates amb dos ranures d'expansió, fabricats per Shuttle Inc.. El significat de SFF ha evolucionat per a incloure altres dissenys de PCs similars, de marques com AOpen i First International Computer, amb la paraula Small («Petit») reemplaçant la paraula Shuttle.
L'expressió «factor de forma petit» no es refereix a factors de forma estàndard, com ho fa la frase «factor de forma d'ordinador». Factors de forma informàtics s'estableixen normes per les dimensions físiques de components del sistema informàtic (per exemple, components d'IBM PC compatibles) per assegurar-se que són intercanviables, independentment del proveïdor o de la generació de la tecnologia. A causa del fet que SFFs com ara miniordinadors i Home Theater PCs utilitzen plaques mare de propietat i altres components sense les mides estàndard de la indústria, «factor de forma», tècnicament és un nom inadequat.
Dissenyats per reduir al mínim el volum espacial, SFFs generalment es mesuren en litres. La frase «factor de forma petit» no inclou tradicionalment petits sistemes de computació, com sistemes incrustats o mòbils. No obstant això, «factor de forma petit» no té una definició normativa i, en conseqüència, és objecte d'apropiació indeguda com una paraula de moda, a causa de la seva creixent popularitat. Els fabricants sovint proporcionen definicions que s'autoserveixen.

## Referències

* ↑ «Choosing the PC Case That's Right For You» (en anglès), 07-06-2006. Arxivat de l'original el 2011-01-07. [Consulta: 24 desembre 2010].
* ↑ J. Peirona / A. Miguel. «Caixes per PC» (PDF). [Consulta: 24 desembre 2010].
* ↑ «What is SFF (Small Form Factor)？» (en anglès). Arxivat de l'original el 2007-09-11. [Consulta: 24 desembre 2010].

## Vegeu també

* Factor de forma d'ordinador

## Enllaços externs

* La caixa del PC
# Miquel Noguer

«Miquel Noguer» té aquests significats:
* Miguel Noguer Castellví, metge i regatista català
* Miquel Noguer i Planas, polític català
* Miquel Noguer Bau (Vic, 1977) periodista català
# Bullockia maldonadoi

Bullockia maldonadoi és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 7 cm de longitud total.

## Hàbitat

És un peix d'aigua dolça i de clima subtropical (16 °C-26 °C).

## Distribució geogràfica

Es troba a Sud-amèrica: Xile.

## Referències

* 1 2 3 FishBase (anglès)
* ↑ De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Diaphus vanhoeffeni

Diaphus vanhoeffeni és una espècie de peix de la família dels mictòfids i de l'ordre dels mictofiformes.

## Morfologia

* Els mascles poden assolir 4,2 cm de longitud total.

## Reproducció

Assoleix la maduresa sexual quan arriba als 2,7 cm de longitud.

## Hàbitat

És un peix marí i d'aigües subtropicals que viu entre 40-750 m de fondària.

## Distribució geogràfica

És endèmic de l'Atlàntic.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* ↑ «Diaphus vanhoeffeni». Catalogue of Life. (anglès) (anglès)
* 1 2 3 FishBase (anglès)
* ↑ Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* ↑ Hulley, P.A., 1990.
* ↑ Boltachev, A.R., 1987. Species structure of Myctophidae communities from some Atlantic regions. J. Ichthyol. 27(5):51-59.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Guillermo Alcázar Ocaña

Guillermo Alcázar Ocaña (Pozuelo de Calatrava, 1 d'abril de 1966) és un exfutbolista i entrenador castellanomanxec. Com a futbolista, ocupava la posició de davanter.

## Trajectòria

Comença a destacar al filial del Reial Madrid, amb qui juga a Segona Divisió. A la 87/88, aconsegueix 8 gols en 37 partits. Sense continuïtat en l'equip del Santiago Bernabéu, a l'estiu de 1988 fitxa pel RCD Mallorca.
El Mallorca estava a Segona Divisió, i assoleix l'ascens a la màxima categoria eixa mateixa temporada, en la qual el davanter va ser titular. A primera divisió, el manxec no va aconseguir la titularitat, però va disputar 49 partits i 8 va marcar 8 gols entre 1989 i 1991.
L'estiu de 1991 marxa al CE Castelló, acabat de baixar de categoria. Va marcar 13 gols amb els de La Plana, però l'any següent va passar a suplent. També va disputar la categoria d'argent amb el Palamós CF (93/94) i amb el CD Badajoz (95/96). Enimg va disputar la Segona B amb l'Elx CF.
La temporada 96/97 recala a l'Atlético Marbella.

### Com a entrenador

El 2000 es fa càrrec del CD Manchego, club refundat d'un anterior de Ciudad Real en el qual el mateix davanter hi va jugar. Hi roman fins a la sisena jornada de la temporada 04/05. En eixe període, va porter el Manchego de la Segona Autonòmica fins a la Tercera Divisió.
També ha dirigit a altres clubs manxecs com el Piedrabuena i el Daimiel CF

## Enllaços externs

* Fitxa del jugador
# Polymixia nobilis

Polymixia nobilis és una espècie de peix teleosti de l'ordre dels polimixiformes, distribuïda per àmplies zones de l'oceà Atlàntic i oest de l'oceà Índic, així com la mar Roja i el mar Carib.

## Referències

* ↑ «fishbase-Polymixia nobilis». [Consulta: 19 novembre 2012].
# Borrell I

Borrell I és el nom dels següents personatges:
* Borrell I o Guifré Borrell (~874 - Barcelona, 911), comte de Barcelona, Girona i Osona (897-911)
* Borrell I d'Osona (? - 820) comte d'Urgell, Cerdanya i Osona (798/799-820)
* Borrell I de Pallars (? - ~995), comte de Pallars (948-995)
# Filip (cap de la cavalleria)

Filip (en llatí Philippus, en grec antic Φίλιππος), fill de Menelau, fou un oficial macedoni al servei d'Alexandre el Gran.
Va dirigir la cavalleria de Tessàlia i dels altres auxiliars grecs al servei d'Alexandre. Se'l menciona com el comandant de la cavalleria que va prestar importants serveis a les batalles del Grànic i d'Arbela. Quan la major part de la tropa auxiliar va retornar a Tessàlia, Filip va acompanyar a Alexandre amb la resta de les tropes i apareix mencionat durant l'avanç cap a Bactriana.

## Referències

* ↑ 7.Philippus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 270
# Bullockia

«Bullockia» té aquests significats:
* Bullockia maldonadoi, gènere de peixos
* Bullockia (planta), gènere de plantes de la família de les rubiàcies
# Diaphus umbroculus

Diaphus umbroculus és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües profundes que viu fins als 311 m de fondària.

## Distribució geogràfica

Es troba a les Filipines.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* ↑ Kent E Carpenter, Volker H Niem. The Living Marine Resources of the Western Central Pacific, Volum 3,Part 1 (en anglès). Food and Agriculture Organization of the United Nations, 1999, p. 1963. ISBN 9789251043028.
* 1 2 FishBase (anglès)
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hajdú-Bihar

Hajdú-Bihar és un comtat administratiu (megye) de l'est d'Hongria, a la frontera amb Romania. El comtat comparteix fronteres amb els comtats de Szabolcs-Szatmár-Bereg, Borsod-Abaúj-Zemplén, Jász-Nagykun-Szolnok i Békés.
La població és de 549.000 habitants i compta amb una extensió de 6211 km; la capital és Debrecen.
En general Hajdú-Bihar té molt pocs llocs habitats: 19 ciutats i 62 viles. Les quatre ciutats més grans pel que fa a territori i població són: Debrecen, Hajdúböszörmény, Hajdúnánás i Hajdúszoboszló.

## Estructura regional
### Ciutat amb drets de comtat

* Debrecen

### Viles principals

(ordenades per població segons el cens de 2001)
| Hajdúböszörmény (32.228) | Nádudvar (9.213) | Tiszacsege (5.003) |
| Hajdúszoboszló (23.695) | Polgár (8.418) | Földes (4.382) |
| Balmazújváros (18.615) | Nyíradony (7.893) | Biharkeresztes (4.273) |
| Hajdúnánás (18.185) | Létavértes (7.218) | Nyírábrány (3.973) |
| Berettyóújfalu (16.227) | Kaba (6.446) | Sárrétudvari (3.049) |
| Püspökladány (16.126) | Téglás (6.338) | Pocsaj (2.732) |
| Hajdúhadház (13.001) | Komádi (6.143) | Bagamér (2.454) |
| Hajdúsámson (10.946) | Egyek (5.620) | Csökmő (2.188) |
| Hajdúdorog (9.595) | Hosszúpályi (5.525) | |
| Derecske (9.285) | Vámospércs (5.497) | |

## Enllaços externs

* Pàgina oficial
* Hajdu Online - Portal del comtat
# Chen Deng

    En aquest nom xinès, el cognom és Chen.
Chen Deng :
| Xinès tradicional: | Xinès tradicional: | 陳登 |
| Xinès simplificat: | Xinès simplificat: | 陈登 |
Chen Deng, nom estilitzat Yuanlong (元龍), va ser un estrateg durant el període de la tardana Dinastia Han Oriental de la història xinesa. Ell era el fill de Chen Gui.

## Biografia

Chen Deng era lleial, recte, i honest, profund en caràcter i posseïa grans idees, i des de ben jove aspirava a defensar el regne i salvar a la gent. Llegia molt i tenia un gran talent literari; no n'havia llibres o assaigs que no estudiara. Quan tenia 25 anys, ell va ser recomanat com un Filial i Incorrupte, i va ser nomenat per ser el cap de la comuna de Dongyang. Allà es va fer càrrec de la gent gran i va criar als orfes, estimant la gent amb tot el seu cor. Per aleshores, la fam va afectar la població i aquesta es moria, i el Governador Provincial Tao Qian va recomanar Chen Deng per ser el Coronel d'Afers Agraris. En aqueixa posició, Chen Deng avaluà les terres agrícoles, i va dur a terme programes de reg. Beneficiada per açò, la terra va produir una gran quantitat de conreus.
Ell llavors va ser manat com enviat a la Província de Xu. El Gran Progenitor, Cao Cao, feu Chen Deng Gran Administrador de Guangling, i li ordenà de reclutar gent per conspirar contra Lü Bu. Quan Chen va arribar a Guangling, ell jutjà al poble de manera justa i clara, i la seva autoritat es va manifestar al llarg del territori. El pirata Xue Zhou, que hi tenia més de deu mil cases particulars pertanyent a la seva banda, es va rendir a ell. Abans que passés un any, els seus objectius eren assolits, i els plebeus el temien i l'estimaven. Chen va dir aleshores, "Ja estem preparats."

## Família

* Pare: Chen Gui
* Germà menor: Chen Ying

## Vegeu també

* Llista de persones dels Tres Regnes
# Porsche 356

El Porsche 356 és un automòbil esportiu produït pel fabricant alemany Porsche AG entre 1948 i 1965. Va ser el primer automòbil de sèrie fabricat per la marca, que estava disponible en carrosseries cupé, cabriolet de quatre places i roadster, amb motor del darrere muntat longitudinalment sobre un xassís derivat de Volkswagen Tipus 1, el "primitiu" Porsche 356 de 40 CV (29 kW) a 4000 rpm. Es va començar amb el primer prototip a la ciutat austríaca de Gmund el 1948 i es va fabricar fins al 1965, moment en què el va substituir el Porsche 911 i el Porsche 912.

## Xifres de producció

76.302 cotxes

## Referències

* ↑ Álvarez, Fernando. «Clásicos de todos los tiempos: Porsche 356», 10-11-2007. Arxivat de l'original el 2007-11-11. [Consulta: 6 juliol 2024].

## Bibliografia

* Brian Laban- Atlas ilustrado de Porsche. Ed. Susaeta ISBN 978-84-677-1388-6

## Enllaços externs

* 8è International Meeting de Porsche 356 a Tarragona (Porsche 356 Pre-A)
# Borrells

Borrells o Burrells és una masia situada al poble de Lladurs, al municipi del mateix nom (Solsonès).

## Enllaços externs

   * Fototeca del Solsonès: Article referit a aquesta masia

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquesta denominació és la que consta al POUM de Lladurs
# Eutropia (cràter)

Eutropia és un cràter amb coordenades planetocèntriques de 24.62 ° de latitud nord i 257.58 ° de longitud est, sobre la superfície de l'asteroide del cinturó principal (4) Vesta. Fa 21.09 de diàmetre. El nom adoptat com a oficial per la UAI el 21 de novembre de 2012. fa referència a Eutròpia, esposa de l'emperador Maximià,

## Referències

* ↑ "Eutropia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Barnes, Timothy D.. Harvard University Press. The New Empire of Diocletian and Constantine, 1982.
# Moviment del Karabakh

El moviment del Karabakh (armeni: Ղարաբաղյան շարժում) o moviment d'Artsakh (Արցախյան շարժում) va ser un moviment de masses nacionalista armeni actiu a la República Socialista Soviètica d'Armènia i a l'Alt Karabakh entre 1988 i 1992, el qual advocava pel traspàs de l'Òblast Autònoma de l'Alt Karabakh de la veïna República Socialista Soviètica de l'Azerbaidjan, poblada principalment per armenis, a la jurisdicció d'Armènia.
Al principi, el moviment mancava de qualsevol sentiment antisoviètic i no reclamava la independència d'Armènia. El Comitè del Karabakh, un grup d'intel·lectuals, va liderar el moviment entre 1988 i 1989. Més tard, es va transformar en el Moviment Nacional Panarmeni (HHSh) el 1989 i va aconseguir la majoria en les eleccions parlamentàries de 1990. El 1991, tant Armènia com l'Alt Karabakh van declarar la independència. L'intens conflicte conegut com la guerra de l'Alt Karabakh va escalar el 1992 a una guerra en tota la seva magnitud.

## Referències

* ↑ Panossian, Razmik. The Armenians: From Kings and Priests to Merchants and Commissars. New York: Columbia University Press, 2006. ISBN 9780231139267.
* ↑ Verluise, Pierre; Verluise, Pierre. Armenia in crisis: the 1988 earthquake. Detroit: Wayne State University Press, 1995. ISBN 978-0-8143-2527-8.
* ↑ De Waal, Thomas. Black garden: Armenia and Azerbaijan through peace and war. 1st publ. in paperback. New York: New York Univ. Press, 2004. ISBN 978-0-8147-1945-9.
# Portada/efemèride abril 23

Jordi Carbonell
« 22 d'abril · 23 d'abril · 24 d'abril »
# Bullpup

Una arma de foc bullpup és aquella que té el sistema de recàrrega i el mecanisme de tret a la culata, per darrere del disparador. Aquesta configuració permet dissenys més compactes que les armes de foc convencionals (amb el carregador i mecanisme de tret davant del gallet). L'escocès James Baird Thorneycroft va patentar el primer disseny conegut de fusells tipus bullpup l'any 1902. Continuaren diversos a França i els Estats Units però fou finalment Txecoslovàquia el primer país a produir en sèrie una arma de foc bullpup el fusell antitancs M.SS.41, l'any 1941. Alguns exemples d'armes de foc en servei amb configuració bullpup: són el fusell d'assalt FAMAS, fusell d'assalt de servei a l'Exèrcit francès; i el fusell Tavor, fusell d'assalt de servei a les Forces de Defensa d'Israel.
Les armes de foc bullpup tenen una configuració, aparença i característiques diferenciades d'altres armes de foc amb configuració convencional. L'avantatge principal és el format més compacte, la qual cosa permet un canó més llarg en la mateixa longitud d'arma, fet desitjable per a aconseguir una major velocitat i precisió amb la mateixa munició. Un altre avantatge és que tenen una proporció de pes major a la culata, permetent un major control de l'arma en tir automàtic ajudat també per un menor retrocés d'aquests dissenys. Per aquestes característiques les armes bullpup són més àgils pel combat urbà o en espais confinats.

## Referències

* ↑ «El fabricante del Kaláshnikov presenta un nuevo fusil de precisión tipo 'bullpup'». actualidad.rt.com, 07-05-2013 [Consulta: 14 juny 2015].
* 1 2 Popenker, Maxim. «Early bullpup firearm designs». all4shooters.com. [Consulta: 14 juny 2015].
* ↑ «Bullpup Assault Weapons». MilitaryFactory.com. [Consulta: 14 juny 2015].
* ↑ Sadowski, Robert A. «Best of the Bullpups: Top 12 Compact Rifles and Shotguns». Tactical-Life. [Consulta: 14 juny 2015].
* ↑ Sadowski, Robert A. «13 Elite Bullpups For Close Quarters Combat». tactical-life.com. [Consulta: 14 juny 2015].
# Eutropi de València

Eutropi de València (València, s. VI - ca. 609) fou un abat, bisbe de València cap a les acaballes del segle vi. És venerat com a sant per l'Església catòlica.

## Biografia

Havia estat deixeble de Sant Donat i arribà a ser abat del monestir servità, cenobi fundat per aquell sant prop de Xàtiva. El 589 va organitzar, juntament amb Sant Leandre, el Tercer Concili de Toledo, en què Recared I va abjurar definitivament de l'arrianisme i adoptà l'ortodoxia catòlica.
Després d'aquest concili va ser nomenat bisbe de València. No es coneix la data de la seua mort però se sap que el 610 ja era bisbe el seu successor Marí.
Va ser autor de, almenys, un parell d'escrits:
* De districtione monacum, una epístola adeçada a uns monjos en què es defensa de les acusacions de ser massa rigorós, i
* De octo vitiis, una altra epístola, adreçada a Pere, bisbe d'Ercavica.
La seva festivitat litúrgica se celebra el 8 de juny.

## Enllaços externs

* Fitxa a l'episcopologi del web de l'Arquebisbat de València Arxivat 2016-03-03 a Wayback Machine.